Florin Jianu anunță creșterea salariului minim cu 3% și înghețarea punctului de amendă și pentru 2021 la 145 de lei.
Florin Jianu anunță că s-a încheiat Consiliul Național Tripartit. Guvernul a încheiat negocierile cu patronatele şi sindicatele pe tema creşterii salariului minim de la 1 ianuarie. Guvernul vrea să crească salariul minim brut cu 70 de lei. Salariul minim va crește cu 3%, de la 1346 lei, cât este în prezent, la 1386 lei. Punctul de amendă se îngheață și pentru 2021 la 145 de lei.
Florin Jianu anunță, printr-o postare pe Facebook, că "tocmai s-a încheiat Consiliul Național Tripartit“.Preşedintele Consiliului Naţional al IMM-urilor din România spune că după discuțiile cu Guvernul, s-au stabilit următoarele:"1. Creșterea salariului minim cu 3%, așa cum am propus noi, CNIPMMR, adică de la 2230 la 2300 lei.2. Se îngheață punctul de amendă și pentru 2021 la 145 lei.“ "P.S. Consiliul Național al Întreprinderilor Private Mici și Mijlocii din România a fost singurul partener social care a făcut această propunere echilibrată de creștere, preluată întocmai de Guvernul României“, mai specifică Florin Jianu.Astfel, salariul minim net va crește la 1386 lei, față de 1346 lei, cât este în prezent."La nivelul Guvernului vom decide creșterea salariul minim pe economie pentru anul viitor cu un procent care va ține cont de argumentele reprezentanților sindicatelor, ai patronatelor, precum și de contextul economic și social. Ne dorim să asigurăm o viață mai bună pentru români, având însă grijă să păstrăm locurile de muncă și să protejăm inițiativa antreprenorială", a declarat premierul Florin Cîțu.